**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

**POSĖDŽIO PROTOKOLAS**

2019-03-19 Nr. TAR-20

Posėdis vyksta 2019-03-18. Pradžia 13.00 val.

Posėdžio pirmininkė – Jolanta Skrabulienė

Posėdžio sekretorė – Lietutė Demidova.

Posėdyje dalyvauja komiteto nariai: Jonas Sąlyga, Vaida Žvikienė, Alfonsas Vildžiūnas, Saulius Liekis. Nedalyvauja Artūras Razbadauskas.

Posėdyje dalyvavusių komiteto narių ir asmenų sąrašai pridedami (1, 2 priedai).

DARBOTVARKĖ:

1. Dėl Klaipėdos miesto savivaldybės turto investavimo, didinant viešosios įstaigos Klaipėdos vaikų ligoninės dalininko kapitalą. Pranešėjas E. Simokaitis.

2. Dėl Klaipėdos miesto savivaldybės turto investavimo, didinant viešosios įstaigos Klaipėdos universitetinės ligoninės dalininko kapitalą. Pranešėjas E. Simokaitis.

3. Dėl Socialinių įgūdžių ugdymo ir palaikymo paslaugos teikimo socialinę riziką patiriančioms šeimoms tvarkos aprašo patvirtinimo. Pranešėja S. Jakienė.

4. Dėl socialinių paslaugų teikimo socialinę riziką patiriantiems vaikams tvarkos aprašo patvirtinimo. Pranešėja S. Jakienė

5. Dėl Klaipėdos miesto savivaldybės tarybos 2018 m. birželio 28 d. sprendimo Nr. T2-139 „Dėl budinčio globotojo veiklos organizavimo tvarkos aprašo patvirtinimo“ pakeitimo. Pranešėja S. Jakienė.

6. Dėl Klaipėdos miesto savivaldybės tarybos 2015 m. kovo 26 d. sprendimo Nr. T2-48 „Dėl pagalbos globėjams (rūpintojams) ir įvaikintojams paslaugos teikimo tvarkos aprašo patvirtinimo“ pakeitimo. Pranešėja S. Jakienė.

Patvirtinta už – 4.

1. SVARSTYTA. Klaipėdos miesto savivaldybės turto investavimas, didinant viešosios įstaigos Klaipėdos vaikų ligoninės dalininko kapitalą.

Pranešėjas – E. Simokaitis. Perduoti Klaipėdos miesto savivaldybei nuosavybės teise priklausantį finansinį turtą – 50 000,00 Eur, savivaldybės, kaip steigėjos ir dalininkės, įnašą viešajai įstaigai Klaipėdos vaikų ligoninei (toliau – Įstaiga), didinant šios viešosios įstaigos dalininko kapitalą.

NUTARTA. Pritarti pateiktam sprendimo projektui.

|  |
| --- |
| BALSUOTA: už – 4, prieš – 0, susilaiko – 0. |

2. SVARSTYTA. Klaipėdos miesto savivaldybės turto investavimas, didinant viešosios įstaigos Klaipėdos universitetinės ligoninės dalininko kapitalą.

Pranešėjas – E. Simokaitis. Perduoti Klaipėdos miesto savivaldybei nuosavybės teise priklausantį finansinį turtą – 200 000,00 Eur, savivaldybės, kaip steigėjos ir dalininkės, įnašą viešajai įstaigai Klaipėdos universitetinei ligoninei (toliau – Įstaiga), didinant šios viešosios įstaigos dalininko kapitalą.

NUTARTA. Pritarti pateiktam sprendimo projektui.

|  |
| --- |
| BALSUOTA: už – 4, prieš – 0, susilaiko – 0. |

3. SVARSTYTA. Socialinių įgūdžių ugdymo ir palaikymo paslaugos teikimo socialinę riziką patiriančioms šeimoms tvarkos aprašo patvirtinimas.

Pranešėja – S. Jakienė. Teigia, kad sprendimo projektas parengtas atsižvelgiant į pasikeitusius teisės aktus, reglamentuojančius socialinės rizikos veiksnių šeimose nustatymą ir pagalbos šeimoms proceso savivaldybėse organizavimą: Socialinių paslaugų įstatyme įteisinta nauja socialinės rizikos sąvoka; vietoje sąvokos socialinės rizikos šeima vartojama sąvoka - socialinę riziką patirianti šeima; šeimos nebėra įrašomos į socialinės rizikos ar krizę išgyvenančių šeimų, auginančių vaikus apskaitą, kuri buvo vedama Vaikų teisių apsaugos skyriuje; socialinių įgūdžių ugdymo ir palaikymo paslaugas gali gauti šeimos, kurios patiria socialinę riziką, ir kreipiasi dėl pagalbos pačios arba pagalbos teikimo procesą inicijuoja Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos (toliau – VVTAĮT) ar kitos įstaigos bei institucijos; Savivaldybės struktūroje nebeliko Vaiko teisių apsaugos skyriaus, nes savivaldybėms perduotą valstybinę tvaiko teisių apsaugos funkciją perėmė VVTAĮT; išsiplėtė paslaugų gavėjų grupė – paslaugas gali gauti ne tik nepilnamečius vaikus auginančios, bet ir vaikų besilaukiančios šeimos, kurios patiria socialinę riziką.

NUTARTA. Pritarti pateiktam sprendimo projektui.

|  |
| --- |
| BALSUOTA: už – 4, prieš – 0, susilaiko – 0. |

4. SVARSTYTA. Socialinių paslaugų teikimo socialinę riziką patiriantiems vaikams tvarkos aprašo patvirtinimas.

Pranešėja – S. Jakienė. Pažymi, kad šiuo sprendimo projektu bus patvirtintas naujas Socialinių paslaugų teikimo socialinę riziką patiriantiems vaikams tvarkos aprašas ir panaikinti du šiuo metu galiojantys tvarkos aprašai, reglamentuojantys socialinės priežiūros paslaugos vaikų dienos centre ir intensyvios krizių įveikimo pagalbos vaikams skyrimą.

NUTARTA. Pritarti pateiktam sprendimo projektui.

|  |
| --- |
| BALSUOTA: už – 4, prieš – 0, susilaiko – 0. |

5. SVARSTYTA. Klaipėdos miesto savivaldybės tarybos 2018 m. birželio 28 d. sprendimo Nr. T2-139 „Dėl budinčio globotojo veiklos organizavimo tvarkos aprašo patvirtinimo“ pakeitimas.

Pranešėja – S. Jakienė. Sako, kad sprendimo projekto tikslas – pakeisti Budinčio globotojo veiklos organizavimo tvarkos aprašo, patvirtinto Klaipėdos miesto savivaldybės tarybos 2018 m. birželio 28 d. sprendimu Nr. T2-139 „Dėl budinčio globotojo veiklos organizavimo tvarkos aprašo patvirtinimo“, 4.2 papunktį, reglamentuojantį globos centro funkcijų vykdytojus.

NUTARTA. Pritarti pateiktam sprendimo projektui.

|  |
| --- |
| BALSUOTA: už – 4, prieš – 0, susilaiko – 0. |

6. SVARSTYTA. Klaipėdos miesto savivaldybės tarybos 2015 m. kovo 26 d. sprendimo Nr. T2-48 „Dėl pagalbos globėjams (rūpintojams) ir įvaikintojams paslaugos teikimo tvarkos aprašo patvirtinimo“ pakeitimas.

Pranešėja – S. Jakienė. Aiškina, kad atsižvelgiant į BĮ Klaipėdos miesto Šeimos ir vaiko gerovės centro 2019-01-28 raštą Nr. S-18-231 bei į Lietuvos Respublikos Socialinės apsaugos ir darbo ministro 2018-01-19 įsakymu Nr. A1-28 patvirtinto Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo 3 ir 5 punktus, kuriuose numatoma, kad savivaldybė turi užtikrinti savivaldybės teritorijoje gyvenantiems asmenims pagalbos globėjams (rūpintojams), įvaikintojams paslaugų teikimą, keičiamas Aprašo 1 p. ir paslaugas numatoma teikti ne tik daklaravusiems gyvenamąją vietą Klaipėdos mieste bet ir faktiškai gyvenantiems. Aprašo kiti punktai keičiami atsižvelgiant į to paties teisės akto 36 p. bei Lietuvos Respublikos vyriausybės 2018 m. birželio 29 nutarimu Nr. 626 patvirtintų Vaiko globos organizavimo nuostatų 22 p., kuriuose numatyta šias paslaugas teikti ir šeimynų steigėjams, dalyviams ar ketinantiems jais tapti bei į pasikeitusius teisės aktus, kuriuose numatyta, kad nuo 2018 m. liepos 1 d. Savivaldybės struktūroje nelieka Vaiko teisių apsaugos skyrių ir jų funkcijų.

NUTARTA. Pritarti pateiktam sprendimo projektui.

|  |
| --- |
| BALSUOTA: už – 5, prieš – 0, susilaiko – 0. |

Posėdis baigėsi 13.20 val.

Posėdžio pirmininkė Jolanta Skrabulienė

Posėdžio sekretorė Lietutė Demidova